text: सरकारी वकीलों ने कहा कि भारतीय कॉल सेंटर ने बुजुर्गों और कानूनी आप्रवासियों सहित मुख्य रूप से कमजोर अमेरिकी नागरिकों को धोखा देने के लिए विभिन्न टेलीफोन धोखाधड़ी योजनाओं का इस्तेमाल किया। दरअसल, अमेरिका में स्थित इस कॉल सेंटर के ऑपरेटरर्स सभी लोगों को फोन कर धमकियां देते थे, वो उन्हें कहते थे कि अगर वो बताये गए पैसों का भुगतान नहीं करते हैं तो सरकार उन्हें गिरफ्तार कर जेल भेजने के साथ जुर्माना सहित उनके देश वापस भेज देगी। इसी डर से यूजर्स उन्हें पेमेंट करने के लिए तैयार हो जाते थे। अदालत ने बताया कि धमकियों की प्रक्रिया से पैसे कमाने का सिलसिला काफी दिनों तक चला लेकिन बाद में इसका पर्दाफाश हो गया। बता दें कि इससे पहले तीन भारतीयों को उसी धोखाधड़ी और मनी लॉंडरिंग प्लानिंग में शामिल होने के मामले में सजा सुनाई जा चुकी है।